Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 822/11/8803	Košice II, 30.1.2014
EEČ : 2-64-213-2014

U Z N E S E N I E

Trestná vec:	obvinený XXXXX a spol.  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 30.1.2014, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v trestnej veci vedenej pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona, ktorého sa mali dopustiť obvinení XXXXX a XXXXX vyslovujem, že obvinení sa v skúšobnej dobe v trvaní 12 mesiacov uloženej im uznesením prokurátora Okresnej prokuratúry XXXXX XXXXX sp. zn. XXXXX zo dňa 6.3.2012 o podmienečnom zastavení trestného stíhania podľa 216 ods. 1 písm. a), c) Trestného poriadku o s v e d č i l i.

Uznesením prokurátora Okresnej prokuratúry XXXXX XXXXX zo dňa 30.1.2014, spisová značka XXXXX, bola určená všetkým obvineným skúšobná doba v trvaní 12 mesiacov.
Odôvodnenie:
Uzneseniami povereného príslušníka Okresného riaditeľstva PZ v Košiciach Obvodného oddelenia XXXXX XXXXX, sp. zn.  XXXXX zo dňa 28.11.2011 bolo podľa § 199 ods. 1 Trestného poriadku začaté trestné stíhanie a zo dňa 30.12.2011 bolo podľa § 206 ods. 1 Trestného poriadku XXXXX a  XXXXX vznesené obvinenie za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona pre skutok, že v XXXXX na XXXXX dňa 28.11.2011 v čase okolo 20.00 hod., na poľnej ceste za Kláštorom mali pri sebe vo vrecku pre svoju potrebu každý po jednej podomácky pripravenej cigarete o dĺžke 8 cm a 9 cm s obsahom rastlinného materiálu - sušené konope (marihuana) o hmotnosti 330 mg a 400 mg s viac ako 10 mg účinnej látky THC, teda po minimálne 1 obvykle jednorázovej dávke drogy, pričom v zmysle zákona Národnej rady SR č. 139/1998 Z. z., v znení neskorších predpisov, rastliny rodu Cannabis (konopa) sú zaradené do I. skupiny omamných látok a tetrahydrokanabinol (THC) je zaradený do I. skupiny psychotropných látok. 

Prokurátor okresnej prokuratúry XXXXX XXXXX uznesením sp. zn. XXXXX zo dňa 6.3.2012, právoplatným u XXXXX dňa 16.03.2012 a u XXXXX dňa 20.03.2012, podľa § 216 ods. 1 písm. a), c) Trestného poriadku podmienečne zastavil trestné stíhanie vedené proti obvineným XXXXX a  XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona s určením skúšobnej doby v trvaní 12 mesiacov podľa § 216 ods. 2 Trestného poriadku. 
Z odpisu registra trestov vyplýva, že obvinení počas trvania skúšobnej doby neboli odsúdení. 

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Vzhľadom k tomu, že obvinení obv. XXXXX a obv. XXXXX viedli v priebehu skúšobnej doby riadny život, bolo potrebné rozhodnúť v zmysle výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor